**LIKOVNA KULTURA**

**Vrednovanje usvojenosti odgojno obrazovnih ishoda**

1. Vrednovanje za učenje – provodi se tijekom čitavog procesa učenja i poučavanja; uključuje:

* Sposobnost analize i sinteze
* Stvaranje novih ideja
* Otkrivanje i rješavanje problema
* Donošenje odluka
* Istraživačke vještine
* Prikupljanje i analizu informacija
* Sposobnost kritike i samokritike

1. Vrednovanje kao učenje - provodi se tijekom čitavog procesa učenja i poučavanja; uključuje:

* Samovrednovanje i međuvršnjačko vrednovanje
* Učenikovu prezentaciju vlastitog rada
* Sudjelovanje u izradi kriterija vrednovanja

1. Vrednovanje naučenog – provodi se u skladu s ostvarenošću odgojno obrazovnih ishoda podijeljenih u tri domene: stvaralaštvo (stvaralački proces), produktivnost (likovni i vizualni izraz), kritičko mišljenje i kontekst (povezivanje stvaralačkog procesa s različitim kontekstima)

**Elementi ocjenjivanja i vrednovanja**

* Stvaralaštvo
* Razvijanje i stvaranje originalne ideje
* Sposobnost improvizacije
* Primjena etapa kreativnog procesa
* Refleksija i samorefleksija
* Produktivnost
* Realizacija ideje
* Upotreba likovnog jezika, likovnih materijala, tehnika i vizualnih medija
* Estetska osjetljivost
* Prikaz motiva
* Uloženi trud i dovršenost radova
* Kritičko mišljenje i kontekst
* Analiza i vrednovanje stvaralačkog procesa vlastitog rada i rada drugih učenika
* Estetska osjetljivost

**A. Stvaralaštvo i produktivnost**

**A.5.1.**

Učenik istražuje i interpretira različite sadržaje te ih u stvaralačkom procesu, upotrebom likovnog jezika, pretvara u ideje koje ostvaruje služeći se alatima, materijalima i jezikom likovnog / vizualnog izražavanja.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik uz podršku i vođenje kroz sve etape kreativnog procesa istražuje različite sadržaje služeći se osnovama likovnog jezika, te ostvaruje ideju prenoseći je u likovni i vizualni izraz | Učenik, uz povremenu podršku, kroz etape kreativnoga procesa istražuje i interpretira različite sadržaje u ideju za koju bira formu, materijal i medij služeći se alatima i jezikom likovnoga/ vizualnoga izražavanja | Učenik kroz etape kreativnoga procesa samostalno istražuje i interpretira različite sadržaje u ideju za koju bira odgovarajuću formu, materijal i medij služeći se alatima i jezikom likovnoga/ vizualnoga izražavanja | Učenik potpuno samostalno kroz sve etape kreativnog procesa istražuje i interpretira različite sadržaje stvarajući više ideja i samostalno odabirući jednu koju prenosi u likovni / vizualni rad. Učenik se u procesu stvaranja i izražavanja služi likovnim jezikom. Učenik u stvaralačkom procesu samostalno odabire likovne elemente i načela kojima će se izraziti. |

**A.5.2.**

Likovnim izražavanjem učenik demonstrira fine motoričke vještine uporabom i variranjem različitih likovnih materijala i postupaka.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik uz neprestanu podršku i vođenje uporabljuje likovne  materijale i postupke u svrhu izrade likovnog rada. Pri rukovanju likovnim materijalima pokazuje minimalnu vještinu (obzirom na učenikove mogućnosti), koordinacija i fina motorika povremeno je zadovoljavajuća, ograničen raspon varijacija mogućnosti kontrole materijala, izvedba je nedosljedna i s minimumom detalja. | Učenik uz podršku upotrebljava likovne materijale i postupke u svrhu izrade likovnog uratka s naznakama variranja i istraživanja postupaka. Pri rukovanju likovnim materijalima vježbanjem pokazuje napredak, fina motorika popravlja se praksom, stupanj je preciznosti prosječan, kao i raspon mogućnosti kontrole materijala. Izvedba i broj detalja je malen. | Učenik upotrebljava likovne materijale i postupke u svrhu izrade likovnog uratka, varirajući postupke. Pri rukovanju likovnim materijalima pamti usvojene pokrete, pokazuje usklađenost pokreta i fleksibilnost šake. Koordinacija oka i ruke omogućuje preciznost, detaljnost i dosljednost izvedbe. | Učenik samostalno i istraživački uporabljuje likovne materijale i postupke u svrhu izrade likovnog uratka, istražujući i eksperimentirajući s postupcima i njihovim mogućnostima te istražujući osobni rukopis. Pri rukovanju likovnim materijalima pokazuje veliku vještinu, visok stupanj koordinacije i fine motorike, veliku preciznost, širok raspon mogućnosti kontrole materijala (pritisak, nagib, spajanje, oblikovanje i sl.) te dosljednost i detaljnost izvedbe. |

**A.5.3.**

Učenik u vlastitome radu koristi tehničke i izražajne mogućnosti novomedijskih tehnologija usklađujući ih s principima likovnog / vizualnog jezika.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik se uz neprestanu podršku i vođenje služi osnovnim izražajnim mogućnostima likovnoga jezika, tehničkim i izražajnim mogućnostima novomedijskih tehnologija pri snimanju fotografija i /ili njihovoj obradi. | Učenik se uz povremenu podršku služi osnovnim izražajnim mogućnostima likovnoga jezika, tehničkim i izražajnim mogućnostima novomedijskih tehnologija. Učenik se uz povremenu podršku služi osnovnim funkcijama programa za obradu fotografije | Učenik samostalno odabire i digitalnim fotoaparatom bilježi teme i likovne sadržaje iz vlastite okoline služeći se izražajnim mogućnostima likovnoga jezika; uz povremenu učiteljevu pomoć usklađuje tehničke i izražajne mogućnosti novomedijskih tehnologija s principima likovnoga jezika pri obradi fotografija. Služi se osnovnim funkcijama programa za obradu fotografije. | Samostalno odabire i digitalnim fotoaparatom bilježi teme i likovne sadržaje iz vlastite okoline služeći se izražajnim mogućnostima likovnoga jezika u odmaku od uobičajenih rješenja, usklađuje tehničke i izražajne mogućnosti novomedijskih tehnologija s principima likovnoga jezika pri obradi fotografija.  Samostalno se služi osnovnim funkcijama programa za obradu fotografije. |

**B. Doživljaj i kritički stav**

**B.5.1.**

Učenik analizira likovno i vizualno umjetničko djelo povezujući vlastiti doživljaj, likovni jezik i tematski sadržaj djela u cjelinu.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik uz podršku i vođenje opisuje suodnos tematskoga i likovnoga/vizualnoga sadržaja povezujući ga s vlastitim doživljajem. | Učenik uz povremenu podršku detaljno opisuje i povremeno iznosi promišljanja o suodnosu tematskoga i likovnoga/vizualnoga sadržaja povezujući ga s vlastitim doživljajem. | Učenik opisuje i iznosi promišljanja o umjetničkome djelu kao cjelini povezujući vlastiti doživljaj sa suodnosom ideje i tematskoga i likovnoga/vizualnoga sadržaja djela. | Učenik samostalno opisuje i iznosi promišljanja o umjetničkome djelu kao cjelini povezujući vlastiti doživljaj sa suodnosom ideje i tematskoga i likovnoga/vizualnoga sadržaja djela. Učenik opisuje veći broj detalja i karakteristika tematskih i likovno/vizualnih sadržaja (likovni jezik, materijali, primjeri iz okoline) |

**B.5.2.**

Učenik prepoznaje različite etape stvaralačkog procesa, opisuje i uspoređuje svoj likovni ili vizualni rad i radove drugih učenika te ukazuje na zanimljiva rješenja ili moguća poboljšanja.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik uz podršku i vođenje prepoznaje različite etape stvaralačkoga procesa, analizira svoj likovni/vizualni rad i radove drugih učenika te prepoznaje uporabu likovnih pojmova, likovnih materijala, prikaza motiva i izražene ideje. | Učenik uz povremenu podršku prepoznaje različite etape stvaralačkoga procesa, s povremenim greškama analizira i kritički propituje svoj likovni/vizualni rad i radove drugih učenika te prepoznaje i uspoređuje uporabu likovnih pojmova, likovnih materijala, prikaza motiva i izražene ideje. | Učenik s povremenim greškama prepoznaje različite etape stvaralačkoga procesa, analizira i kritički propituje svoj likovni/vizualni rad i radove drugih učenika te raspravlja o maštovitosti uporabe likovnih pojmova, likovnih materijala, prikaza motiva i izražene ideje. | Učenik samostalno prepoznaje različite etape stvaralačkoga procesa, analizira i kritički propituje svoj likovni/vizualni rad i radove drugih učenika, procjenjuje uspješnost i maštovitost uporabe likovnih pojmova, likovnih materijala, prikaza motiva i izražene ideje te opisuje likovne i vizualne pojave u svojoj okolini. |

**C. Umjetnost u kontekstu**

**C.5.1.**

Učenik objašnjava i u likovnom ili vizualnom radu interpretira kako je oblikovanje vizualne okoline povezano s aktivnostima i namjenama koje se u njoj odvijaju.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik uz podršku i vođenje interpretira načine kojima čovjek uporabom različitih materijala, konstrukcija i oblika prilagođava životni prostor svojim potrebama i prirodnomu okolišu, oblikuje konstrukcije prema zadanoj strukturi te oblikuje djelomično pregledan i jasan shematski grafički prikaz služeći se zadanim elementima. | Učenik uz povremenu podršku istražuje i interpretira načine kojima čovjek uporabom različitih materijala, konstrukcija i oblika prilagođava životni prostor svojim potrebama i prirodnomu okolišu, pri oblikovanju u prostoru, uz posredovanje učitelja, rješava konstrukcijske probleme, samostalno oblikuje vizualno pregledan i jasan shematski grafički prikaz služeći se zadanim elementima. | Učenik samostalno istražuje i interpretira načine kojima čovjek uporabom različitih materijala, konstrukcija i oblika prilagođava životni prostor svojim potrebama i prirodnomu okolišu, pri oblikovanju u prostoru samostalno rješava konstrukcijske probleme, samostalno oblikuje vizualno pregledan i jasan shematski grafički prikaz. | Učenik samostalno istražuje i na neuobičajen način interpretira kako čovjek uporabom različitih materijala, konstrukcija i oblika prilagođava životni prostor svojim potrebama i prirodnomu okolišu, pri oblikovanju u prostoru na neuobičajen način rješava konstrukcijske probleme, u oblikovanju shematskoga grafičkog prikaza na neuobičajen se način služi likovnim jezikom kako bi izrazio specifične veze i odnose unutar određene cjeline. U vlastitom radu koristi različite odnose slike i teksta u cilju postizanja jasnoće poruke i preglednosti sadržaja. |

**C.5.2.**

Učenik raspravlja o društvenome kontekstu umjetničkoga djela.

|  |  |  |  |
| --- | --- | --- | --- |
| **DOVOLJAN** | **DOBAR** | **VRLO DOBAR** | **ODLIČAN** |
| Učenik uz podršku i vođenje opisuje umjetnička djela i djela tradicijske baštine povezujući ih s nekim čimbenicima, koji su utjecali na njihov nastanak, i s društvenim kontekstom te navodi aktivnosti koje se odvijaju u kulturno umjetničkim ustanovama. | Učenik uz povremenu podršku opisuje umjetnička djela i djela tradicijske baštine povezujući ih s različitim čimbenicima, koji su utjecali na njihov nastanak, i s društvenim kontekstom, opisuje aktivnosti koje se odvijaju u kulturno umjetničkim ustanovama. | Učenik samostalno opisuje i uspoređuje umjetnička djela s djelima tradicijske baštine povezujući ih različitim čimbenicima, koji su utjecali na njihov nastanak, i s društvenim kontekstom, opisuje ulogu kulturno umjetničkih ustanova u zajednici. | Učenik samostalno i precizno opisuje i uspoređuje umjetnička djela s djelima tradicijske baštine povezujući ih s više različitih čimbenika, koji su utjecali na njihov nastanak, te s društvenim kontekstom, opisuje ulogu kulturno umjetničkih ustanova u zajednici. |